ananddey/assamese-wiki-corpus huggingface dataset:
ইছমাইল হোছেইন

ইছমাইল হোছেইন, ইছমাইল হোছেইন (জন্ম: ২২ ফেব্ৰুৱাৰী,১৯৬৫) বৰপেটা জিলাৰ কয়াকুছি গাঁৱৰ এক কৃষক পৰিয়ালত হৈছিল। কয়াকুছিৰ পৰা প্ৰাথমিক শিক্ষা সাং কৰি হেলাপাকড়ি হাই মাদ্ৰাছাৰ পৰা প্ৰথম বিভাগত মেট্ৰিক উত্তীৰ্ণ হৈছিল। পিছত "অণুবিদ্যুৎ আৰু দুৰ-সংযোগ অভিযান্ত্ৰিক" বিষয়ত অসম অভিযান্ত্ৰিক মহাবিদ্যালয়ৰ পৰা স্নাতক ডিগ্ৰী লৈছিল। কিছুদিন অসম অভিযান্ত্ৰিক প্ৰতিষ্ঠানত প্ৰবক্তা হিচাপে কাম কৰিছিল আৰু বৰ্তমানে যোৰহাটৰ প্ৰিন্স অৱ ৱেলেছ অভিযান্ত্ৰিক প্ৰতিষ্ঠানত প্ৰবক্তা হিচাপে কৰ্মৰত। তেখেত আধুনিক অসমীয়া ভাষাৰ একেৰাহে কবি, সমালোচক আৰু গৱেষক৷ ইয়াৰ উপৰিও তেখেত শংকৰী কলা কৃষ্টিৰ সাধক। অসমৰ চৰ-চাপৰিবাসীৰ ওপৰত গৱেষণা কৰা এওঁ দ্বিতীয়জন ইছমাইল হোছেইন কাৰণে, তেখেতক কনিষ্ঠ বুলিও জনা যায়।তেখেতৰ দ্বাৰা ৰচিত "শ্ৰীমন্ত শঙ্কৰদেৱৰ ইছলাম ধৰ্মী শিষ্য চান্দসাই" ৰ অনুপ্ৰেৰণাত আৰু তেখেতৰ পৃষ্ঠপোষকাত "চান্দসাই ভাওনা দল" কেৱল মুছলমান সদস্যৰে গঠিত হৈছিল। তেখেতৰ অসংখ্য ৰচনাৱলীৰ ভিতৰত কাব্য গ্ৰন্থ‘জীৱন আৰু মানুহ বিষয়ক’ৰ বাবে অসম সাহিত্য সভাই ১৯৯৫-৯৬ চনত শ্ৰেষ্ঠ মৌলিক গ্ৰন্থ হিচাপে‘অম্বিকাগিৰী ৰায়চৌধুৰী’বঁটা,‘অসমৰ চৰ-চাপৰিৰ লোক সাহিত্য’গ্ৰন্থৰ বাবে ২০০৩ চনত ‘ৰেবানাথ শৰ্মা’ বঁটাৰে সন্মানিত কৰে৷

উদ্ধৃতি

জ্যোতিপ্ৰসাদৰ জীৱন আৰু দৰ্শন
অসমৰ বুৰঞ্জীয়ে দেখুৱাইছে যে অসমীয়া জাতিটো ভাৰতৰ আন আন প্ৰদেশৰ পৰা অহা নানা ভাৰতবাসী মানুহৰ সোঁত আৰু অসমৰ থলুৱা মানুহৰ নানা উপজাতি লগ খাইহে বৰ্তমানৰ এই অসমীয়া জাতি হৈছে। অসমীয়া জাতি এটা সংমিশ্ৰণৰ পৰা হোৱা জাতি। সেই কিৰণেই আমি চেষ্টা কৰি সেই সংমিশ্ৰিত অসমীয়া জাতিটোৰ কলেৱৰ-বৰ্তমান অহা আন আন জাতিৰ মানুহক জীণ নিয়াই বঢ়াব পাৰো। ই বুৰঞ্জীসিদ্ধ। সেই কাৰণে নিঃসন্দেহে আমি কামত লাগিব পাৰো। (নতুন দিনৰ কৃষ্টিঃ জ্যোঃ ৰঃ পৃষ্ঠাঃ৪৬২)
...মানৱ জীৱনটো এটা সাংস্কৃতিক অভিযান। জীৱনক বিচিত্ৰ প্ৰকাশৰ পৰা আৰু এক বিচিত্ৰ প্ৰকাশলৈ নিয়াই আৰু এই পৃথিবীৰ জীৱনক আনন্দময় কৰি তোলাই সংস্কৃতিৰ লক্ষ্য। (জ্যোঃ ৰঃ,পৃষ্ঠাঃ/৫৫০)
সুন্দৰৰ পূজাই হৈছে কৃষ্টি বা সংস্কৃতি। সংস্কৃতিৰ পূৰ্ণ বিকাশতেই মানুহৰ জীৱনৰ পৰম আনন্দ। মানুহে সংস্কৃতিৰে, সভ্যতাৰে সুন্দৰকেই মানুহৰ জীৱনলৈ নমাই আনিবলৈ বিয়াকুল। আন্ধাৰ অতিতত ‘পোহৰলৈ পোহৰলৈ’ বুলি যি ধ্বনি উঠিছিল-তাতেই ঘোষিত হৈছিল মানৱৰ সংস্কৃতিক অভিলাষ,পোহৰৰ পিয়াহ। (জ্যোঃ ৰঃ পৃষ্ঠাঃ ৪৯৬)
আমি যদি আমাৰ সভ্যতা-সংস্কৃতি এই সাৰ্বভৌম আদৰ্শৰ পৰা আঁতৰাই আমাৰ মনটোক কেৱল লুইতৰ বালি চাপৰিতেই এৰাল দি থওঁ তেন্তে আমাৰ মনটো অসমৰ গৰুৰ দৰেই টিলিকা হৈ থাকিব। আমাৰ সংস্কৃতি, সাহিত্য কলা সকলোৱেই থাকিব অসমৰ নামঘৰতে পৰি। (অসমীয়া স্থাপত্যৰ নৱৰূপ। জ্যোঃ ৰঃ পৃষ্ঠাঃ ৪৭৯)
অসমীয়াৰ কাৰণে মই বহুখিনি কৰিলো, ছবি কৰিলো, গীত লিখিলো, নাটক লিখিলো, অন্দোলন কৰিলো কিন্তু অসমীয়াই মোক নিছিনিলে।
‘ইন্দ্ৰমালতী’ত ‘বিশ্ববিজয়ী নৱজোৱান’ শীৰ্ষক গীতটি ভূপেন হাজৰিকাই গাইছিল। এই সন্দৰ্ভত ভূপেন হাজৰিকাই লিখিছে- “বিশ্ববিজয়ী নৱজোৱান, বিশ্ববিজয়ী নৱজোৱান। শক্তিশালী ভাৰতৰ, ওলাই আহা ওলাই আহা, সন্তান তুমি বিপ্লৱৰ গীতটি গাবলৈ দি জ্যোতি ককাইদেৱে সুধিলে- “এই কথাখিনিৰ মানে বুজিলানে নাই? যদি বুজিলা তেন্তে গীত গাওঁতে সোঁহাতৰ মুঠিটো আকাশলৈ দাঙি এনেকৈ বীৰৰ ল’ৰাৰ দৰে গাবা বুজিলা?”
অসমীয়া ৰিহা-মেখেলা পৃথিবীৰ ধুনীয়া সাজ-পোছোকৰ লেখত পৰে।

উৎস

লগতে চাওক

হীৰেন গগৈ

বাহ্যিক সংযোগ

শ্ৰেণী:অসমীয়া সাহিত্যিক
শ্ৰেণী:জীৱিত ব্যক্তি
শ্ৰেণী:সমালোচক
শ্ৰেণী:ভাৰতৰ নাগৰিক
সায়ালি‍ ভগত

সায়ালি ভগত এগৰাকী ভাৰতীয় অভিনেত্ৰী তথা সৌন্দৰ্য্য প্ৰতিযোগিতাৰ খিতাপধাৰী। ২০০৪ চনত ফেমিনা মিছ ইণ্ডিয়া ৱৰ্ল্ড খিতাপ লাভ কৰাৰ লগতে মিছ ৱৰ্ল্ডত ভাৰতক প্ৰতিনিধিত্ব কৰিছিল।

প্ৰাৰম্ভিক জীৱন

তেওঁ নাছিকৰ ফ্ৰাৱাশী একাডেমীত অধ্যয়ন কৰিছিল, আৰু অলকেশ দীনেশ মোদী ইনষ্টিটিউট ফৰ ফাইনেন্সিয়েল এণ্ড মেনেজমেণ্ট ষ্টাডিজ পৰা বি.এম.এছ. (বেচলৰ অৱ মেনেজমেণ্ট ষ্টাডিছ)ত স্নাতক ডিগ্ৰী সম্পূৰ্ণ কৰিছিল। দ্য ট্ৰেইন: ছম লাইনছ শ্বুড নেভাৰ বি ক্ৰছড আছিল তেওঁৰ প্ৰথম হিন্দী ছবি, য’ত ইমৰাণ হাছমী আৰু গীতা বাছৰাই সহ অভিনয় কৰিছিল। চলচ্চিত্ৰখন ২০০৭ চনৰ ৮ জুলাইত মুক্তি দিয়া হৈছিল।ইয়াৰ উপৰিও ছিংগাপুৰৰ এগৰাকী সাংবাদিক হিচাপেও অভিনয় কৰিছিল, যিয়ে ভাৰতীয় ক্ৰিকেটাৰ ৰাহুল দ্ৰাবিড়ক এমটিভি বকৰা শ্ব’ত সাক্ষাৎকাৰ লোৱাৰ অভিনয় কৰে। ২০০৯ চনত জাভেদ জাফ্ৰিৰ সৈতে হিন্দী চিনেমা পেয়িং গেষ্টছত অভিনয় কৰিছিল।

ব্যক্তিগত জীৱন

২০০০ চনৰ শেষৰ ফালে সংবাদ মাধ্যমৰ বাতৰি অনুসৰি ভগতৰ পাকিস্তানী ক্ৰিকেটাৰ শ্বোৱেইব মালিকৰ সৈতে প্ৰেমৰ সম্পৰ্ক আছিল, কিন্তু তেওঁ এই উৰাবাতৰিক তেওঁ আৰু মালিকৰ আণ্ডাৰ প্ৰডাকচন ছবিখনৰ প্ৰচাৰৰ বাবে প্ৰচাৰৰ ষ্টাণ্ট বুলি অভিহিত কৰে (যিখন ছবি অনিৰ্দিষ্টকালৰ বাবে শ্বেলফত ৰখা হৈছিল)। মালিকে তেওঁলোকৰ পেচাদাৰী জীৱনৰ বাহিৰেও ভগতৰ সৈতে কোনো সম্পৰ্ক থকাৰ কথা অস্বীকাৰ কৰিছিল।

২০১৩ চনৰ ১০ ডিচেম্বৰত হাৰিয়ানাৰ ব্যৱসায়ী নৱনীত প্ৰতাপ সিং যাদৱৰ সৈতে ভগতৰ এৰেঞ্জ মেৰেজ হয়। দম্পতীহালৰ ইভানকা সিং নামৰ এগৰাকী কন্যা আছে।

চলচ্চিত্ৰগ্ৰন্থ

চলচ্চিত্ৰ

বছৰ চলচ্চিত্ৰ ভূমিকা ভাষা টোকা
2007 দ্য ট্ৰেইন অঞ্জলি দীক্ষিত হিন্দী
2008 গুড লাক সাবা শৰ্মা
হল্লা বল নিজেই বিশেষ উপস্থিতি ("ইস পল কি চিন্তা" গীতত)
ব্লেড বাবজি অৰ্চনা তেলুগু
2009 নিউটনৰ তৃতীয় বিধি প্ৰিয়া তামিল প্ৰথম ছবি
কিৰ্কিট হিন্দী
পেইং গেষ্ট সীমা
জেইল নিজেই বিশেষ উপস্থিতি
2010
ইনকোসাৰি নিজেই তেলুগু "হে হে এভ্ৰিবডি" গীতত বিশেষ উপস্থিতি
দ্য ছেইণ্ট হু থট অদাৰৱাইজ সঙ্গীতা কাদাম ইংৰাজী
মেয় ৰনী ঔৰ ৰনী হিন্দী
2011 ইমপেচিয়েণ্ট বিভেক স্ৰুতি
নটি @ 40 ছঞ্জীৱক প্ৰত্যাখ্যান কৰা মহিলা
2012 ঘোস্ট সুহানি
দিছ উইকএণ্ড দিৱ্যা
2013 ৰাজধানী এক্সপ্ৰেছ ৰীনা
চালু মুভি
সমাধি ঝিনুক বাংলা
2014 ইয়াৰিয়ান নিকি হিন্দী
2015 মাইচেল্ফ পেণ্ডু পঞ্জাবী কুড়ী পঞ্জাবী
2016 হ'ম ষ্টে কন্নড় হিন্দী
ধিগিল তামিল

টেলিভিছন

২০০৮: ফিয়াৰ ফেক্টৰ: খাত্ৰন কে খিলাড়ি ১ – প্ৰতিযোগী (১৪তম স্থান)

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:পঞ্জাবী চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় নাৰী
কুইয়াৰ তত্ত্ব

কুইয়াৰ তত্ত্ব হ'ল এটা সমালোচনাত্মক সামাজিক তত্ত্ব। ১৯৯০ ৰ দশকত Poststructuralist অৰ্থাৎ উত্তৰ গঠনবাদী ধাৰাৰ এটা সুঁতি হিচাপে এই তত্ত্বৰ বিকাশ ঘটে। সম্প্ৰতি এই তত্ত্বটোবে জ্ঞান চৰ্চাৰ বিভিন্ন বিভাগত প্ৰভাৱ বিস্তাৰ কৰিছে। কুইয়ৰ তত্ত্বৰ মূল বিষয় হ'ল— ছেক্স, লিংগ আৰু যৌনতা।

কুইয়ৰ তত্ত্বৰ মূলবস্তু হ'ল deconstruction অৰ্থাৎ বিনিৰ্মাণ। কুইয়ৰ তত্ত্বই ছেক্স, লিংগ আৰু যৌনতাৰ বিনিৰ্মাণৰ জৰিয়তে মানুহৰ পৰিচিতিবিলাক কোনো ধৰণে অন্তলীন বা আৱশ্যকীয় বস্তু নহয়, বৰং সিবিলাক সামাজিক নিৰ্মাণহে বুলি কৈছে।

কুইয়ৰ চেতনাই সেইসকল লোকক প্ৰতিনিধিত্ব কৰে, যিসকল ল'ৰা-ছোৱালী, মতা-মাইকী, নাৰী-পুৰুষৰ সুনিৰ্দিষ্ট বিভাজনটোৰ অৰ্থাৎ এনে যুগ্ম বৈপৰীত্যৰ ধাৰণাটোৰ বাহিৰৰ কোনো শাৰীৰিক চেতনা বা স্থিতিকে 'স্বাভাৱিক' আৰু 'প্ৰাকৃতিক' বুলি ভাবে।

সহজ অৰ্থত যদি কোৱা হয় কুইয়ৰ শব্দটো এটা ছাতিৰ নিচিনা। যাৰ তলত বহু সংখ্যক ছেক্স আৰু লিংগতা সোমাই আছে। ইয়াত Lesbian (স্ত্ৰী সমকামী), Gay (পুৰুষ সমকামী), Bisexual (লিংগীয়/উভয়লিংগী), Transgender (ৰূপান্তৰকামী বা তৃতীয় লিংগ), Questioning, Intersex (মধ্যলিংগী), Assexual (অলৈংগিক), Polissexual (বহুলৈংগিক) আদি আছে। অৰ্থাৎ ইয়াত কুইয়ৰ শব্দই LGBTQIAP+ ৰ দৰে প্ৰতিনিধিত্ব কৰে। '+' চিহ্নটোৰে অন্যান্য সকলো লোকক সূচিত কৰে। গতিকে কুইয়ৰ শব্দটো এক ব্যাপক অৰ্থগভীৰ শব্দ। ৰাজনৈতিক তীব্ৰতা সূচিত কৰাৰ কাৰণে ১৯৯০ চনত এই শব্দ প্ৰয়োগ হৈছিল।

G = Gay: যিসকল পুৰুষে শাৰীৰিক আৰু মানসিকভাবে নিজকে পুৰুষ বুলিয়েই ভাবে কিন্তু পুৰুষৰ প্ৰতি আকৰ্ষিত হয় তেওঁলোকক Gay বা পুৰুষ সমকামী বুলি কোৱা হয়। বুজাইছে বুলি কৈছে। চেডগ্‌ৱিকৰ মতে কুইয়ৰ শব্দটোৱে সূচায় "... the open mess of possibilities, gaps and overlaps, dissonances and resonances, Lapses and excesses of meaning when the constituent elements of anyone's gender, of anyone's sexualit, aren't made (or can't be made) to signify mondithically"

তথ্য সংগ্ৰহ

শ্ৰেণী:এলজিবিটি
নীনা গুপ্তা

নীনা গুপ্তা (; জন্ম: ৪ জুলাই, ১৯৫৯) দিল্লীত জন্মগ্ৰহণকাৰী প্ৰথিতযশা ভাৰতীয় চলচ্চিত্ৰ আৰু দূৰদৰ্শন অভিনেত্ৰী আৰু পৰিচালক-নিৰ্মাতা। 'ৱহ চ'কৰি' চলচ্চিত্ৰত অভিনয় কৰে শ্ৰেষ্ঠ সহ-অভিনেত্ৰী শিতানত ১৯৯৪ চনৰ ৰাষ্ট্ৰীয় চলচ্চিত্ৰ বঁটা লাভ কৰে। ভাৰতীয় বাণিজ্যধৰ্মী চলচ্চিত্ৰত জনপ্ৰিয়তা পালেও অৰবিন্দন আৰু শ্যাম বেনেগালৰ শিল্পধৰ্মী চলচ্চিত্ৰ নিৰ্মাণতো যথেষ্ট সুখ্যাতি অৰ্জন কৰিছে। 'শ্ৰীমান শ্ৰীমতি' দূৰদৰ্শন ধাৰাবাহিকত অতিথি শিল্পী হিচাপে অভিনয় কৰিছিল। 'উইকেষ্ট লিঙ্ক', 'কমজোৰ কাদি কৌনৰ', ন্যায় দূৰদৰ্শন কুইজ শ্ব'তো তেওঁ অভিনয় কৰিছিল।

আৰ. এন. গুপ্তাৰ সন্তান তাই। ছানাৱাৰৰ লৰেঞ্চ স্কুলত অধ্যয়ন কৰে। সংস্কৃত বিষয়ত স্নাতকোত্তৰ ডিগ্ৰী লাভ কৰে। ইয়াৰ পিছত একেখন বিষয়ত এম.ফিল কৰে।

অভিনয় কৰ্ম

গুপ্তা ভালেমা আন্তৰ্জাতিক চলচ্চিত্ৰত অংশগ্ৰহণ কৰিছে। তেতিয়া, ১৯৮২ চনৰ গান্ধী চলচ্চিত্ৰত তাই মহাত্মা গান্ধীৰ নাতনীৰ চৰিত্ৰত অভিনয় কৰিছে। ইয়াৰ উপৰিও, মাৰ্চেণ্ট আইভোৰি ফিল্মচৰ দ্য ডিচিভাৰ্চ (১৯৮৮), মিৰ্জা গালিব (১৯৮৯), ইন কাষ্টোডি (১৯৯৩), কটন মেৰি (১৯৯৯) অন্যতম।

১৯৯৩ চনত খলনায়ক চলচ্চিত্ৰত মাধুৰী দীক্ষিতৰ লগত অভিনয় কৰে। সেই চলচ্চিত্ৰৰ জনপ্ৰিয় গান 'চোলি কি পিছে' গানত তাইৰ অংশগ্ৰহণ আছিল। টেলিফিল্ম ‘লাজোৱান্তি’ আৰু ‘বাজাৰ সীতাৰাম’ (১৯৯৩) তাই নিৰ্মাণ কৰে। তেতিয়া, বাজাৰ সীতাৰাম ১৯৯৩ চনত শ্ৰেষ্ঠ প্ৰথম নন-ফিচাৰ চলচ্চিত্ৰ বিভাগত জাতীয় চলচ্চিত্ৰ পুৰস্কাৰ লাভ কৰে।

ব্যক্তিগত জীৱন

১৯৮০-ৰ দশকত প্ৰাক্তন বিখ্যাত ৱেষ্ট ইণ্ডিয়ান ক্ৰিকেটাৰ ছাৰ ভিভিয়ান ৰিচাৰ্ডচৰ লগত সংক্ষিপ্তকালৰ বাবে গভীৰ ভালপোৱাৰ সম্পৰ্কত নিজকে বান্ধি দিয়ে। ফলশ্ৰুতিত ফ্যাচন ডিজাইনাৰ মাসাবা গুপ্তা নাম্নী এক কন্যা সন্তানৰ মাক হয় আৰু মুম্বাইত তাই তাইৰ শৈশৱকাল সাং কৰে। ইয়াৰ উপৰিও, অলোক নাথ আৰু শাৰং দেৱৰ লগতো তাইৰ সম্পৰ্ক হোৱাৰ কথা জানা যায়। ১৫ জুলাই, ২০০৮ তাৰিখত নতুন দিল্লীভিত্তিক চাৰ্টাৰ্ড অ্যাকাউণ্টেণ্ট আৰু পিডব্লিউচি ইণ্ডিয়াৰ অংশীদাৰ বিবেক মেহৰাৰ লগত আমেৰিকা যুক্তৰাষ্ট্ৰত গোপনীয়ভাবে বৈবাহিক সম্পৰ্কত আবদ্ধ হয়।

তথ্যসূত্ৰ

বহিঃ সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
বাংলাদেশী

বাংলাদেশী শব্দটোৱে সাধাৰণতে দক্ষিণ এছিয়াৰ বাংলাদেশ দেশত বসবাস কৰা বা সেয়া মূলত আৱাসস্থল হোৱা জনগণক বুজায়। ইয়াত বাঙালী আৰু কিছুমান উপজাতীয়ো অন্তৰ্ভুক্ত। বাংলাদেশৰ সংবিধানৰ ধাৰা ৬(২)-ত কৈছে — “বাংলাদেশৰ জনগণ জাতি হিচাপে বাঙালী, আৰু নাগৰিকসকল বাংলাদেশী বুলি পৰিচিত হ’ব।”

বাংলাদেশী বুলি মূলত বাংলাদেশৰ আদিবাসী বাঙালী আৰু উপজাতি নাগৰিকসকলক (সকলো নাগৰিকক) বুজোৱা হয়; তেওঁলোকে দেশৰ ভিতৰতে থাকক বা অন্য দেশত প্ৰৱাসী হওক। কোনো ব্যক্তিৰ বাংলাদেশী নাগৰিকত্ব আইনত নিৰ্ধাৰিত শৰ্তৰ অধীনত স্থিৰ কৰা হয়। বাংলাদেশৰ সংবিধানৰ ধাৰা ৬(১)-ত কৈছে — “বাংলাদেশৰ নাগৰিকত্ব আইনৰদ্বাৰা নিৰ্ধাৰিত আৰু নিয়ন্ত্ৰিত হ’ব।”

ভিন্ন দেশৰ নাগৰিক সংশ্লিষ্ট আইন আৰু বিধি অনুসৰি, আৰু চৰকাৰৰ অনুমোদন লাভ কৰি বাংলাদেশৰ নাগৰিকত্ব লাভ কৰিব পাৰে আৰু নিজকে বাংলাদেশী বুলি পৰিচয় দিব পাৰে। বাংলাদেশত দ্বি-নাগৰিকত্বৰ সুযোগো আছে।

ইতিহাস

দক্ষিণ এছিয়াত ইংৰাজৰ শাসনৰ শেষৰ ফালে দুটা জাতিৰ তত্ত্বৰ ভিত্তিত ভাৰত উপমহাদেশ বিভাজন হোৱাৰ আগতে বাংলাদেশ আৰু ভাৰতৰ পশ্চিম বংগ একে ভূখণ্ড আছিল, আৰু দুয়োটা অঞ্চলৰ অধিক সংখ্যক মানুহে বাংলা ভাষা কয়। সেয়ে এই জাতিটো বাঙালী বুলি বিশ্ববাসীয়ে পৰিচিত হৈছিল। কিন্তু পাছলৈ দুটা জাতিৰ তত্ত্বৰ আধাৰত বিভাজনৰ জৰিয়তে ভাৰতৰ পশ্চিম বংগৰ পৰা বাংলাদেশৰ ভূখণ্ড পৃথক কৰি পাকিস্তানৰ নিয়ন্ত্ৰণত দিয়া হ’ল। তাৰ পৰাই ১৯৭১ চনত ৰক্তাক্ত যুদ্ধৰ জৰিয়তে বাংলাদেশে স্বাধীনতা লাভ কৰে৷ আৰু তেতিয়াৰ পৰাই নিজৰ সুকীয়া জনগোষ্ঠীৰ সূচক হিচাপে এই দেশৰ বাসিন্দা বা জন্মসূত্ৰে এই দেশৰ লগত সম্পৰ্ক থকা কোনোবা ব্যক্তিক বিশ্বজুৰি "বাংলাদেশী" বুলি অভিহিত কৰা হৈছে। এই অৰ্থত যদিও সকলো বাংলাদেশী বাঙালী, কিন্তু সকলো বাঙালী বাংলাদেশী নহয় আৰু য'ত বাঙালী শব্দটো এটাতকৈ অধিক দেশৰ লগত জড়িত, বাংলাদেশী শব্দটো মাত্ৰ এখন দেশ (বাংলাদেশ)ৰ লগত জড়িত আৰু সেই এখন দেশৰ পৃথক জাতি-জনগোষ্ঠীৰ সূচক।

অন্যান্য ব্যৱহাৰ

বাংলাদেশী শব্দটোৰ অৰ্থ "বাংলাদেশৰ" বা "বাংলাদেশী মূলৰ" বুলিও ব্যৱহাৰ কৰা হয়। যেনে বাংলাদেশী টাকা মানে বাংলাদেশৰ টকা। এইদৰে ই ‘বাংলাদেশী প্ৰডাক্ট’, ‘বাংলাদেশী চলচ্চিত্ৰ’ ইত্যাদি হ’ব পাৰে।

ভাষাসমূহ

বাংলাদেশৰ সংবিধানৰ তৃতীয় অনুচ্ছেদ অনুসৰি বাংলাদেশৰ জাতীয় ভাষা আৰু চৰকাৰী ভাষা বাংলা। প্ৰায় ৯৯% বাংলাদেশীয়ে প্ৰথম ভাষা হিচাপে বাংলা ভাষা কয়। বাংলা ভাষা ৰূপায়ণ আইন, ১৯৮৭ চনত বৈদেশিক সম্পৰ্কৰ ক্ষেত্ৰৰ বাহিৰে সকলো চৰকাৰী কামত বাংলা ভাষা ব্যৱহাৰ কৰাটো বাধ্যতামূলক কৰা হৈছিল।২০২২ চনৰ লোকপিয়ল অনুসৰি দেশৰ ৯৯% জনসংখ্যাই প্ৰধানকৈ বাংলা ভাষা কয় আৰু ই জাতিটোৰ জাতীয় ভাষা হিচাপেও কাম কৰে। উত্তৰ আৰু দক্ষিণ-পূব বাংলাদেশৰ খিলঞ্জীয়া লোকসকলে বিভিন্ন ধৰণৰ থলুৱা ভাষা কয়। অধ্যাপক ছামীম ৰেজাৰ তথ্য অনুসৰি বাংলাদেশত ৪৪টা থলুৱা ভাষা আছে।

সংস্কৃতি

বাংলাদেশৰ সংস্কৃতি হৈছে দক্ষিণ এছিয়াৰ ভাৰত উপমহাদেশৰ বংগ অঞ্চলৰ সংস্কৃতিৰ সৈতে জড়িত। যুগ যুগ ধৰি ইয়াৰ বিকাশ ঘটিছে আৰু ই বাংলাদেশৰ কেইবাটাও সামাজিক গোটৰ সাংস্কৃতিক বৈচিত্ৰ্যক সামৰি লৈছে। এই সংস্কৃতিৰ ওপৰত ইছলাম, হিন্দু, বৌদ্ধ আৰু খ্ৰীষ্টান ধৰ্মৰ প্ৰভাৱ পৰিছে। সংগীত, নৃত্য, নাটক, শিল্প, হস্তশিল্প, লোককথা, ভাষা, সাহিত্য, দৰ্শন, ধৰ্ম, উৎসৱ আৰু ৰন্ধনশৈলী আদিত এই প্ৰভাৱ প্ৰকাশ পায়।

জাতি

বৰ্তমান বাঙালী জাতিৰ লোক স্বাধীন বাংলাদেশ আৰু ভাৰতৰ পশ্চিমবংগ, ত্ৰিপুৰা তথা অসম, মেঘালয় আৰু মণিপুৰৰ কিছু কিছু অংশত বিয়পি আছে।

নাম

তথ্যসূত্ৰ

শ্ৰেণী:বাংলাদেশ
আন্তৰ্জাতিক যোগ দিৱস

ৰাষ্ট্ৰসংঘৰ সাধাৰণ পৰিষদে ২০১৪ চনৰ ১১ ডিচেম্বৰ তাৰিখে ২১ জুন তাৰিখটোক আন্তৰ্জাতিক যোগ দিৱস হিচাপে ঘোষণা কৰে। যোগ হ'ল প্ৰাচীন ভাৰতত আৰম্ভ হোৱা এক শাৰীৰিক, মানসিক আৰু আধ্যাত্মিক ক্ৰিয়া। ভাৰতৰ প্ৰধানমন্ত্ৰী নৰেন্দ্ৰ মোদীয়ে ৰাষ্ট্ৰসংঘত ২১ জুন তাৰিখটো আন্তৰ্জাতিক যোগ দিৱস হিচাপে ঘোষণা কৰিবলৈ প্ৰস্তাৱ আগবঢ়ায়। তেওঁ এই প্ৰস্তাৱ ২০১৪ চনৰ ২৭ চেপ্তেম্বৰ তাৰিখে আগবঢ়ায় আৰু তাৰ ঠিক ৭৮ দিনৰ পিছত অৰ্থাৎ ১১ ডিচেম্বৰত ১৯৩খন ৰাষ্ট্ৰৰ ভিতৰত ১৭৫খন ৰাষ্ট্ৰৰ সমৰ্থনেৰে প্ৰস্তাৱটি গৃৃহীত হয়। তাৰ ঠিক পিছৰে পৰা অৰ্থাৎ ২০১৫ চনৰ পৰা সমগ্ৰ বিশ্বতে ২১ জুন তাৰিখটো আন্তৰ্জাতিক যোগ দিৱস হিচাপে পালন কৰি অহা হৈছে। ২১ জুন দিনটো উত্তৰ গোলাৰ্দ্ধত বছৰৰ আটাইতকৈ দীঘল দিন।

উৎস

ভাৰতৰ প্ৰধানমন্ত্ৰী নৰেন্দ্ৰ মোদীয়ে ২০১৪ চনৰ ২৭ ছেপ্টেম্বৰত ৰাষ্ট্ৰসংঘৰ সাধাৰণ পৰিষদত (UNGA) ভাষণৰ সময়ত প্ৰথমে আন্তঃৰাষ্ট্ৰীয় যোগ দিৱসৰ ধাৰণাটো প্ৰস্তাৱ কৰিছিল। তেওঁ এইদৰে কৈছিল:এই প্ৰাৰম্ভিক প্ৰস্তাৱৰ পিছত ৰাষ্ট্ৰসংঘই ২০১৪ চনত "যোগ দিৱস" শীৰ্ষক প্ৰস্তাৱৰ খচৰা গ্ৰহণ কৰে। ভাৰতৰ প্ৰতিনিধি দলে এই আলোচনা আহ্বান কৰে।
২০১৫ চনত ভাৰতীয় ৰিজাৰ্ভ বেংকে আন্তঃৰাষ্ট্ৰীয় যোগ দিৱস উপলক্ষে ১০ টকাৰ স্মৃতি মুদ্ৰা সৃষ্টি কৰিছিল।
২০১৭ চনৰ এপ্ৰিল মাহত ৰাষ্ট্ৰসংঘৰ ডাক প্ৰশাসনে (UNPA) আন্তঃৰাষ্ট্ৰীয় যোগ দিৱস উপলক্ষে এখন পৃষ্ঠাত যোগাসন সংলগ্ন কৰি ১০ টা ডাকটিকট জাৰি কৰিছিল।

তথ্য সংগ্ৰহ

বাহ্যিক সংযোগ

আয়ুস মন্ত্ৰালয় - আন্তৰ্জাতিক যোগ দিৱস
শ্ৰেণী:দিৱসসমূহ
বৃশ্চিক (ৰাশি)

বৃশ্চিক ৰাশিৰ অষ্টম জ্যোতিষচিহ্ন হৈছে বৃশ্চিক নক্ষত্ৰমণ্ডলৰ পৰা উদ্ভৱ হোৱা বৃশ্চিক ৰাশি। ই ২১০°-২৪০° ইক্লিপ্টিক দ্ৰাঘিমাংশলৈ বিস্তৃত। গ্ৰীষ্মমণ্ডলীয় ৰাশিৰ অধীনত (পশ্চিমীয়া জ্যোতিষশাস্ত্ৰত সচৰাচৰ ব্যৱহৃত) সূৰ্যই এই চিহ্নত গড়ে ২৩ অক্টোবৰৰ পৰা ২২ নৱেম্বৰলৈ পৰিবহণ কৰে। পাৰ্শ্বীয় ৰাশিৰ অধীনত (হিন্দু জ্যোতিষশাস্ত্ৰত সচৰাচৰ ব্যৱহৃত হয়) সূৰ্য প্ৰায় ১৬ নৱেম্বৰৰ পৰা ১৫ ডিচেম্বৰলৈ বৃশ্চিক ৰাশিত অৱস্থান কৰে। ৰাশি তন্ত্ৰৰ ওপৰত নিৰ্ভৰ কৰি বৃশ্চিক ৰাশিৰ প্ৰভাৱত জন্ম গ্ৰহণ কৰা কাৰোবাৰ ৰাশি বৃশ্চিক বুলি কোৱা হ'ব পাৰে।

বৈশিষ্ট্য সমূহ

বৃশ্চিক হৈছে এক জলজ চিহ্ন, আনবোৰ জলজ চিহ্ন হৈছে কৰ্কট আৰু মীন ৰাশি। ই এক স্থিৰ, ঋণাত্মক চিহ্ন। বৃশ্চিক ৰাশি তিনিটা ভিন্ন প্ৰাণীৰ সৈতে সম্পৰ্কিত: বিচ্ছু, সাপ আৰু ঈগল। জ্যোতিষ বাইবেলৰ মতে, বৃশ্চিক ৰাশিৰ ৰং গাঢ় ৰঙা, মেৰুন, ক'লা আৰু মুগা।

তথ্য সংগ্ৰহ

বৰ্হি সংযোগ

Longitude of Sun, apparent geocentric ecliptic of date, interpolated to find time of crossing 0°, 30°....

শ্ৰেণী:ৰাশি
২৭ অক্টোবৰ

ঘটনাৱলী

১৯৬২ - ভাৰতীয় সেনাৰ সাহায্যাৰ্থে ৰাষ্ট্ৰীয় প্ৰতিৰক্ষা পূঁজি প্ৰতিষ্ঠা কৰা হয়।
১৯৯৯ - এছিয়া মহাদেশৰ অন্তৰ্গত আৰ্মেনিয়াৰ সংসদত গুলীচালনা, দেশখনৰ প্ৰধানমন্ত্ৰী, সংসদৰ অধ্যক্ষসহ আঠজন নিহত হয়।

জন্ম

১৭২৮ - জেমছ কুক, ইংৰাজ অভিযাত্ৰী। (দিনপঞ্জীৰ পুৰণা পদ্ধতি মতে ২৭ অক্টোবৰ আৰু নতুন পদ্ধতি মতে ৭ নৱেম্বৰ)
১৮১১ - আইজাক মেৰিট ছিংগাৰ, ঘৰুৱা ব্যৱহাৰোপযোগী চিলাই কলৰ নিৰ্মাতা।
১৯০১ - আব্বাছউদ্দিন আহমেদ, লোকগীতৰ যশস্বী শিল্পী।
১৯২০ - কে আৰ নাৰায়ণন, ভাৰতবৰ্ষৰ প্ৰাক্তন ৰাষ্ট্ৰপতি।
১৯৩২ - ছিলভিয়া প্লাথ, আমেৰিকান কবি, ঔপন্যাসিক আৰু চুটি গল্প লেখক।
১৯৭৮ - কল্পনা পাটোৱাৰী, ভাৰতীয় লোকগীতৰ শিল্পী।

মৃত্যু

১৬০৫ - আকবৰ, মোগল সম্ৰাট।
১৯৯০ - ভি শান্তাৰাম, ভাৰতীয় চলচ্চিত্ৰৰ কিংবদন্তি পৰিচালক।
১৯৯১ - নিত্যা দত্ত, অসমীয়া কবি, আততায়ীৰ গুলীত নিহত হয়।
১৯৯৮ - লালন প্ৰসাদ সিঙ, অসমৰ প্ৰাক্তন ৰাজ্যপাল।
২০০১ - প্ৰদীপ কুমাৰ, হিন্দী চলচ্চিত্ৰৰ খ্যাতিমান অভিনেতা।
২০২২ - নিপন গোস্বামী, অসমৰ চলচ্চিত্ৰ আৰু নাটকৰ অভিনেতা।

দিৱস

পতাকা দিৱস (গ্ৰীচ)।
নৌ বাহিনী দিৱস (যুক্তৰাষ্ট্ৰ)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
কলীয়াভোমোৰা সেতু

কলীয়াভোমোৰা সেতু অসমৰ শোণিতপুৰ আৰু নগাঁও জিলাৰ মাজৰ অৱস্থিত৷ ব্ৰহ্মপুত্ৰ নদীৰ ওপৰত অৱস্থিত এই দলংখনৰ আধাৰশিলা তদানীন্তন প্ৰধানমন্ত্ৰী মোৰাৰজী দেশায় ১৯৭৮ চনত স্থাপন কৰে৷ ১৯৮৭ চনত প্ৰয়াত প্ৰধানমন্ত্ৰী ৰাজীৱ গান্ধীয়ে কলীয়াভোমোৰা সেতু উদ্বোধন কৰে৷ ৩.৩ কিলোমিটাৰ দৈৰ্ঘ্যৰ মূল দলংখনত প্ৰায় ৪৪ কোটি টকাৰ লগতে সৰ্বমুঠ ব্যয় হৈছিল ৮৯ কোটি টকা৷

নামকৰণ (Etymology)

১৭৯৫ চনত কামৰূপৰ হৰদত্ত-বীৰদত্ত নামৰ ভাতৃদ্বয়ে আহোম ৰাজশক্তিৰ বিৰুদ্ধে বিদ্ৰোহ ঘোষণা কৰিছিল৷ কিন্তু এই বিদ্ৰোহক আহোম সেনাপতি বৰফুকন কলীয়াভোমোৰাই দমন কৰিবলৈ সক্ষম হৈছিল৷ এইজনা আহোম সেনাপতিয়ে পোনতে কলিয়াবৰত ব্ৰহ্মপুত্ৰৰ দুয়োপাৰে সংযোগী সেতু নিৰ্মাণ কৰিবলৈ শিলৰ খুঁটা আদি পেলাইছিল। এখেতৰ নামেৰেই দলংখনৰ নামকৰণ কৰা হৈছে৷

চিত্ৰ

তথ্যসূত্ৰ

বৰ্হি সংযোগ

Kaliabhumura Hetu r Ratipuwa Manumuha Dreshya
Kaliabhomora Rosd Bridge on the river; by Akash Protim Barua

শ্ৰেণী:অসমৰ দলং
শ্ৰেণী:তেজপুৰ
শ্ৰেণী:ব্ৰহ্মপুত্ৰৰ ওপৰত দলং
বিনীতা বল

বিনীতা বল আছিল নেচনেল ইনষ্টিটিউট অৱ ইমিউন’লজিৰ বিজ্ঞানী তথা বিজ্ঞান আৰু প্ৰযুক্তি মন্ত্ৰালয়ৰ অধীনস্থ প্ৰধানমন্ত্ৰীৰ মহিলা বিজ্ঞানৰ টাস্ক ফ’ৰ্চৰ সদস্য।

শিক্ষা আৰু কেৰিয়াৰ

তেওঁ পুনে বিশ্ববিদ্যালয়ৰ পৰা এম বি বি এছ আৰু বোম্বে বিশ্ববিদ্যালয়ৰ হাফকাইন ইনষ্টিটিউটৰ পৰা মাইক্ৰ’বায়’লজীত এম ডি আৰু পিছলৈ লণ্ডনৰ ৰয়েল স্নাতকোত্তৰ মেডিকেল স্কুলত পোষ্ট ডক্টৰেট প্ৰশিক্ষণ গ্ৰহণ কৰে।

বাহ্যিক সংযোগ

সাক্ষাৎকাৰ: ডাঃ বিনীতা বল, নেচনেল ইনষ্টিটিউট অৱ ইমিউন’লজি, শ্বাহিদ আখতাৰ, ইটি হেল্থ ৱাৰ্ল্ড

তথ্যসূত্ৰ

শ্ৰেণী:নাৰী শ্ৰেণী:নাৰীবাদী শ্ৰেণী:ভাৰতীয় নাৰী শ্ৰেণী:ব্যক্তি শ্ৰেণী:ভাৰতীয় ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
প্ৰফুল্ল গোবিন্দ বৰুৱা

প্ৰফুল্ল গোবিন্দ বৰুৱা (২৬ জুলাই ১৯৩২ – ১৪ ডিচেম্বৰ ২০২৫) ভাৰতৰ এজন সাংবাদিক তথা দ্য আছাম ট্ৰিবিউন কাকতৰ পৰিচালন সঞ্চালক আছিল। সাংবাদিকতা ক্ষেত্ৰ খনলৈ আগবঢ়োৱা অৱদানৰ বাবে ভাৰত চৰকাৰে তেওঁক ২০১৮ চনত ভাৰতৰ চতুৰ্থ অসামৰিক সন্মান পদ্মশ্ৰী বঁটা প্ৰদান কৰে। অসমত শিক্ষা, সাহিত্য আৰু সাংবাদিকতাৰ বিকাশৰ বাবে তেওঁক এই সন্মান প্ৰদান কৰা হয়।
তেওঁ দ্য আছাম ট্ৰিবিউন কাকতৰ প্ৰতিষ্ঠাপক সিংহপুৰুষ ৰাধাগোবিন্দ বৰুৱাৰ পুত্ৰ। ফেব্ৰুৱাৰী মাহৰ ৩ তাৰিখে কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ তৃতীয় সমাৱৰ্তন উৎসৱত প্ৰফুল্ল গোবিন্দ বৰুৱাক ডক্টৰেট ডিগ্ৰী প্ৰদান কৰা হয়।

কৰ্মজীৱন

১৯৬৬ চনত তেওঁ দ্য আছাম ট্ৰিবিউন কাকতৰ সম্পাদক পদত অধিষ্ঠিত হয়। বৰ্তমান তেওঁ আছাম ট্ৰিবিউন গ্ৰুপৰ পৰিচালন সঞ্চালক। দ্য আছাম ট্ৰিবিউন গুৱাহাটী আৰু ডিব্ৰুগড়ৰ পৰা প্ৰকাশিত এখন দৈনিক ইংৰাজী বাতৰি কাকত। ভাৰতৰ উত্তৰ পূৰ্বাঞ্চলত দ্য আছাম ট্ৰিবিউনয়েই হৈছে সৰ্বাধিক প্ৰচলিত দৈনিক ইংৰাজী বাতৰি কাকত। ১৯৩৯ চনৰ ৪ আগষ্ট তাৰিখে ৰাধাগোবিন্দ বৰুৱাই বাতৰি কাকতখনৰ জন্ম দিয়ে। কাকতখনৰ প্ৰতিষ্ঠাপক সম্পাদক আছিল লক্ষ্মীনাথ ফুকন।

প্ৰথম অৱস্থাত কেৱল গুৱাহাটীৰ পৰা প্ৰকাশিত দ্য আছাম ট্ৰিবিউন বৰ্তমান গুৱাহাটী আৰু ডিব্ৰুগড়, এই দুই ঠাইৰ পৰা একেসময়তে প্ৰকাশিত হয়। সমগ্ৰ উত্তৰ পূৰ্বাঞ্চলত এই কাকতখনকেই শ্ৰেষ্ঠতম বুলি বিবেচনা কৰা হয়। অসমকে ধৰি উত্তৰ পূৰ্বাঞ্চলৰ বৃহৎ অঞ্চলত এই কাকতখনৰ বৃহৎসংখ্যক পঢ়ুৱৈ আছে।
তেওঁ বিভিন্ন সামাজিক আৰু সাংস্কৃতিক সংস্থাৰ লগত জড়িত হৈ আছে।

বঁটা আৰু সন্মান

অসমৰ সাংবাদিকতাৰ ক্ষেত্ৰ খনৰ পিতামহ হিচাপে খ্যাত প্ৰফুল্ল গোবিন্দ বৰুৱা বহুতো বঁটা লাভ কৰিছে। তাৰে ভিতৰত কমলা শইকীয়া ট্ৰাষ্ট, অসম সাহিত্য সভা আদিৰ বঁটা অন্যতম। তেওঁ কৰ্কট ৰোগৰ সজাগতা সৃষ্টিৰ বাবে ড॰ ভুৱনেশ্বৰ বৰুৱা কৰ্কট প্ৰতিষ্ঠানে সন্মানিত কৰিছিল।
সাংবাদিকতাৰ শিৱপ্ৰসাদ বৰুৱা ৰাষ্ট্ৰীয় বঁটা, ১৯৯৯
ভাৰত চৰকাৰৰ চতুৰ্থ সৰ্বোচ্চ অসামৰিক সন্মান পদ্মশ্ৰী বঁটা, ২০১৮

তথ্য উৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমৰ সাংবাদিক
শ্ৰেণী:পদ্মশ্ৰী বঁটা বিজয়ী
সত্যনাথ বৰা

সত্যনাথ বৰা অসমৰ এজন প্ৰবন্ধকাৰ, বৈয়াকৰণ, শিক্ষাবিদ আৰু আইনী বিশেষজ্ঞ। 'জোনাকী'ৰ জৰিয়তে অসমীয়া ভাষা-সাহিত্যৰ উন্নতিৰ বাবে কাম কৰাসকলৰ ভিতৰত তেখেত অন্যতম আছিল। ১৯১৯ চনত তেখেত অসম সাহিত্য সভাৰ প্ৰধান সম্পাদক নিৰ্বাচিত হয়। আধুনিক অসমীয়া ভাষাত ৰচিত গীতৰ প্ৰথম পুথি 'গীতাৱলী', ব্যাকৰণৰ পুথি 'বহল ব্যাকৰণ', চিন্তাগধূৰ প্ৰবন্ধৰ সংকলন 'সাৰথি' আদি গ্ৰন্থৰে তেখেতে অসমীয়া সাহিত্যলৈ অৱদান আগবঢ়াই গৈছে।

জন্ম আৰু শিক্ষা

১৮৬০ চনত গুৱাহাটীত সত্যনাথ বৰাৰ জন্ম হয়। তেখেতৰ পিতৃ আছিল দয়ানাথ বৰা আৰু মাতৃ অময়া। সৰুতে পিতৃ-মাতৃ বিয়োগ হোৱাৰ পিছত তেখেতক আইতাক সূৰ্য বৰবৰাণীয়ে ডাঙৰ-দীঘল কৰে।

গুৱাহাটীতে তেখেতে স্কুলীয়া শিক্ষা লাভ কৰে। হাইস্কুলত দুবছৰমান পঢ়াৰ পিছত তেখেতৰ বুঢ়ীমাৰ মৃত্যু হয়। পিছত দদায়েক সোণাৰাম বৰাই তেওঁক স্কুলত ভৰ্তি কৰাই দিয়ে। ১৮৮১ চনত তেখেত দ্বিতীয় বিভাগত এণ্ট্ৰেন্স পৰীক্ষাত উত্তীৰ্ণ হয় আৰু উচ্চ শিক্ষাৰ বাবে কলিকতালৈ যায়। তাৰ চিটী কলেজৰ পৰা তেখেত এফ.এ. পৰীক্ষাত উত্তীৰ্ণ হয়। তাৰ পিছত ১৮৮৬ চনত তেখেত বি.এ. আৰু ১৮৮৯ চনত আইন পৰীক্ষাত উত্তীৰ্ণ হয়। "আকাশ ৰহস্য" এখন বিজ্ঞানৰ পুথি। "কেন্দ্ৰ সভা"ত অসমীয়া সমাজত প্ৰচলিত কিছুমান ৰীতি-নীতি, কুসংস্কাৰ আদি আঙুলিয়াই দিয়া হৈছে। অসমীয়া ভাষাৰ ব্যাকৰণ সম্পৰ্কে লিখা "বহল ব্যাকৰণ" সত্যনাথ বৰাৰ আন এক সাহিত্যিক কীৰ্তি।

চন্দ্ৰকুমাৰ আগৰৱালা, লক্ষ্মীনাথ বেজবৰুৱা, হেমচন্দ্ৰ গোস্বামী আদিয়ে কলিকতাৰ পৰা প্ৰকাশ কৰা 'জোনাকী'ৰ প্ৰকাশ বন্ধ হোৱাত সত্যনাথ বৰাই আলোচনীখন পুনৰ গুৱাহাটীৰ পৰা তেখেতৰ সম্পাদনাত প্ৰকাশ কৰিছিল। ==

মৃত্যু

১৯২৫ চনৰ ১৩ ডিচেম্বৰত সত্যনাথ বৰাৰ মৃত্যু হয়।

তথ্যসূত্ৰ

বাহ্যিক সংযোগ

Books at Open Library.

শ্ৰেণী:অসমীয়া প্ৰবন্ধকাৰ
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
বিজ্ঞানৰ বিচিত্ৰ বতৰা

বিজ্ঞানৰ বিচিত্ৰ বতৰা হৈছে প্ৰীতিমা কৌশিক বৰুৱাই অসমীয়া ভাষাত ৰচনা কৰা এখন প্ৰবন্ধমূলক বিজ্ঞানভিত্তিক পুথি।

উদ্ধৃতিসমূহ

মানৱ সভ্যতাৰ আৰম্ভণিৰে পৰা মানুহে বিভিন্ন স্তৰত, বিভিন্ন পৰিৱেশত বিজ্ঞানৰ লগত জ্ঞাতে-অজ্ঞাতে পৰিচিত হৈ আহিছে; লগে লগে মানুহে আৱিষ্কাৰ কৰিছে ন ন সত্য, ন ন বিস্ময়।
সত্যৰ সন্ধানত ব্ৰতী মানুহে বিভিন্ন প্ৰয়োজন আৰু পৰিস্থিতিৰ তাগিদাত যিদৰে আধুনিক বিজ্ঞান সমৃদ্ধ কৰি তুলিছে, তেনেদৰে জ্ঞানান্বেষী মানুহে উদ্ধাৰ কৰিছে বৈচিত্ৰ্যময় প্ৰকৃতিৰ বিভিন্ন বিচিত্ৰ সংবাদ। সৌৰজগত, জীৱজগত, মানৱ শৰীৰ আৰু আধুনিক বিজ্ঞান, এই সকলোতেই মানুহে বিবিধ বিচিত্ৰ বাতৰি উদ্ধাৰ আৰু আৱিষ্কাৰ কৰিয়েই আছে।
বিজ্ঞানৰ কাৰিকৰী দিশটোৱেই হৈছে প্ৰযুক্তিবিদ্যা। চকাৰ আৱিষ্কাৰৰ পৰা আৰম্ভ কৰি আধুনিক ছুপাৰ কম্পিউটাৰলৈকে বিজ্ঞান আৰু প্ৰযুক্তিবিদ্যাৰ ইতিহাস নানান চাঞ্চল্যকৰ তথ্যৰে ভৰপূৰ।
বিজ্ঞান আৰু প্ৰযুক্তিবিদ্যাৰ মূল উদ্দেশ্য হ’ল সকলোৰে বাবে উন্নত আৰ্থ-সামাজিক বুনিয়াদ গঢ়ি তোলা।
সাম্প্ৰতিক কালত মানুহৰ থকা-খোৱা, পিন্ধা-উৰা আদি প্ৰতিটো ক্ষেত্ৰতে বিজ্ঞান আৰু প্ৰযুক্তিবিদ্যাই অভূতপূৰ্ব পৰিৱৰ্তন আনি দিছে, আন কথাত মানৱ সমাজৰ দৈনন্দিন জীৱন-যাত্ৰা আজি বিজ্ঞান আৰু প্ৰযুক্তিবিদ্যাই নিয়ন্ত্ৰণ কৰিছে।

উৎস

শ্ৰেণী:অসমীয়া গ্ৰন্থ
শ্ৰেণী:অসমীয়া বি‍জ্ঞান সাহিত্য
অসমীয়া আধুনিক গান জন্মক্ৰন্দনৰ পৰা জাতীয় স্পন্দনলৈ (গ্ৰন্থ)

অসমীয়া আধুনিক গান জন্মক্ৰন্দনৰ পৰা জাতীয় স্পন্দনলৈ গ্ৰন্থখনৰ লিখক লোকনাথ গোস্বামী৷ সাৰস্বত প্ৰকাশনে প্ৰকাশ কৰা গ্ৰন্থখনৰ প্ৰথম প্ৰকাশ হৈছে ২০১৩ চনৰ ডিচেম্বৰ মাহত৷ গ্ৰন্থখনত অসমীয়া সংগীতৰ উৎপত্তি আৰু ক্ৰমবিকাশৰ বৰ্ণনা আৰু বিচাৰ-বিশ্লেষণ আছে৷ গ্ৰন্থখনত আধুনিক অসমীয়া গানৰ ইতিহাস, ইয়াৰ ঐতিহাসিক, সামাজিক, সাংস্কৃতিক পটভূমিৰ সন্দৰ্ভত বিস্তাৰিত আলোচনা কৰা হৈছে৷

লেখকৰ পৰিচয়

লোকনাথ গোস্বামী হৈছে অসমৰ এগৰাকী প্ৰসিদ্ধ লেখক, গীতিকাৰ, সুৰকাৰ, কণ্ঠশিল্পী, সংগীত ব্যৱস্থাপক আৰু সমাজকৰ্মী। মঘাই বোলে ঢোলৰ মাত, আমোলমোল শেৱালিৰ গোন্ধ আদিৰ নিচিনা চিৰসেউজ গীতসমূহৰ জৰিয়তে তেখেতে অসমত ব্যাপকভাৱে জনপ্ৰিয়তা লাভ কৰিবলৈ সক্ষম হৈছিল। তেখেতৰ পিতৃৰ নাম চন্দ্ৰকান্ত গোস্বামী আৰু মাতৃৰ নাম পদ্মা দেৱী৷

গ্ৰন্থ বিৱৰণ

পাঁচটা অধ্যায়ত বিভক্ত গ্ৰন্থখনৰ মুঠ পৃষ্ঠা সংখ্যা ৪৯৪৷ ইয়াৰে প্ৰথম অধ্যায়ত আধুনিক অসমীয়া গানৰ প্ৰামাণ্য ইতিহাস, আধুনিক গানৰ পটভূমি, নাটকৰ গীত, ভ্ৰাম্যমাণৰ গীত, গ্ৰামোফ’ন, ৰেডিঅ’, বোলছবি, আকাশবাণী আদিৰ গীতৰ সামগ্ৰিক পৰিচয় সম্পৰ্কে আলোচনা কৰা হৈছে৷ দ্বিতীয় অধ্যায়ত জ্যোতিপ্ৰসাদ আগৰৱালাৰ পৰা জুবিন গাৰ্গলৈ অসমীয়া গীতৰ ধাৰাবাহিকতা, আধুনিক গানৰ বিচাৰ, আধুনিক গীতত বিহুৰ সমাহাৰ, আধুনিক গানত ৰুচিৰ সংকট, ফিউজন মিউজিকৰ পয়োভৰ, আধুনিক গানৰ বিতৰ্ক আদিৰ সম্পৰ্কে আলোচনা কৰা হৈছে৷ তৃতীয় অধ্যায়ত আধুনিক অসমীয়া গানৰ কেইগৰাকীমান বৰেণ্য ব্যক্তিৰ পৰিচয় আৰু তেওঁলোকৰ সংক্ষীপ্ত জীৱনপঞ্জী সম্পৰ্কে আলোকপাত কৰা হৈছে৷ চতুৰ্থ অধ্যায়ত নিৰ্বাচিত গীতৰ প্ৰথম শাৰী আৰু গীতিকাৰ, সুৰকাৰ, কণ্ঠশিল্পীৰ পৰিচয়ৰ লগতে জাতীয় সংগীত, অসম সাহিত্য সভাৰ গীত, বিহু পতাকাৰ উত্তোলনীৰ গীত, এশটা নিৰ্বাচিত গীতৰ সম্পৰ্কে আলোচনা কৰা হৈছে৷ পঞ্চম অধ্যায়ত অসমীয়া বোলছবিৰ সংগীত পৰিচালকৰ তালিকা, গ্ৰামোফ’ন ৰেকৰ্ডৰ শিল্পীৰ তালিকা, অসমীয়া গীত গোৱা অনা অসমীয়াসকলৰ তালিকা, গীতি-সংকলনৰ তালিকা, বৰ্ণানুক্ৰমিক শিল্পীৰ তালিকা আদি সংযোজন কৰা হৈছে৷

তথ্য সংগ্ৰহ

শ্ৰেণী:অসমীয়া গ্ৰন্থ